section_heading: Druga sezona
paragraph_text: Na putu prema školskom plesu na staroj farmi, društvo nalazi stražara banke kako leži na cesti. Na prvi pogled riječ je o prometnoj nesreći, ali dok je unutrašnjost stražareva auta uništena, izvana nema ni ogrebotine. Dakle, auto je opljačkan. Prije nego što se onesvijesti, daje im prazan papir govoreći: Vatra zna Jezovnjaka (Groznoga). Dovode ga direktoru banke, gospodinu Carswellu (adresu su našli na drugom papiru koji je također bio na mjestu zločina). On im objašnjava da je Jezovnjak (Grozni) tajanstveni lopov, zapravo fantom, koji pljačka banku noću, ostavljajući vrata čvrsto zaključana iznutra. Ostavivši stražara kod Carswella, škvadra odlazi na školski ples. U jednom trenutku na zabavi se ugase svjetla i svi pomisle da je nestalo struje (zapravo ju je Jezovnjak/Grozni isključio) te odlučuju sa zabavom nastaviti u obližnjem baru. Međutim, prije nego uspiju krenuti, Scooby, Shaggy, Velma, Fred i Daphne sreću Jezovnjaka (Groznoga), koji im želi uzeti papir koji im je dao stražar banke.